เงินบาทเปิด 35.52 บ. อ่อนค่ารับดอลลาร์แข็ง หลัง “เฟด” เดินหน้าขึ้นดอกเบี้ย
เงินบาทเปิดแตะ 35.52 บาท/ดอลลาร์ อ่อนค่าสุดในรอบ 5 ปีครึ่ง จากวานนี้ รับดอลลาร์แข็งค่า หลังเฟดส่งสัญญาณเดินหน้าขึ้นดอกเบี้ย
เงินบาทเปิดแตะ 35.52 บาท/ดอลลาร์ อ่อนค่าสุดในรอบ 5 ปีครึ่ง จากวานนี้ รับดอลลาร์แข็งค่า หลังเฟดส่งสัญญาณเดินหน้าขึ้นดอกเบี้ย
24 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.52 บาท/ดอลลาร์ อ่อนค่าเล็กน้อยจากเย็นวานที่ปิดตลาดที่ระดับ 35.50 บาท/ดอลลาร์
สำหรับเช้าวันนี้เงินบาทอ่อนค่าเล็กน้อยจากเย็นวาน และยังอ่อนค่าอยู่ในระดับที่อ่อนค่าสุดในรอบ 5 ปีครึ่ง หลังจากที่เมื่อคืนนี้ประธานธนาคารกลางสหรัฐ (เฟด) ออกถ้อยแถลงที่ว่าเฟดจะยังคงเดินหน้าปรับขึ้นอัตราดอกเบี้ยนโยบาย เพื่อสู้กับเงินเฟ้อที่อยู่ในระดับสูง
“เมื่อคืน ถ้อยแถลงประธานเฟดก็ยังคงเดินหน้าจะขึ้นดอกเบี้ย เพื่อสู้กับเงินเฟ้อสูง แม้จะเกิดภาวะเศรษฐกิจถดถอย แต่ก็ยอมที่จะแลก ซึ่งถ้อยแถลงนี้ ไม่ส่งผลดีต่อค่าเงินในภูมิภาค” นักบริหารระบุ
อย่างไรก็ดีคาดว่า เงินบาทยังมีทิศทางอ่อนค่าได้ต่อ ให้กรอบวันนี้ 35.40 – 35.60 บาท/ดอลลาร์